Alexander Giers

Alexander Giers (vene keeles Aleksandr Nikolajevitš Giers, Александр Николаевич Гирс; 2. jaanuar vkj / 14. jaanuar 1861 – 1920https://www.geni.com/documents/view?doc_id=6000000116766965177&) oli rootsi päritolu Venemaa keisririigi riigitegelane. 

Ta oli kammerjunkur, Astrahani asekuberner 24. juunist 1899 kuni 14. veebruarini 1901, kolleegiuminõunik, Novgorodi asekuberner 14. veebruarist 1901 kuni 12. aprillini 1903, Eestimaa asekuberner 13. aprillist 1903 kuni 12. augustini 1906, tõeline riiginõunik (1907), Jenissei tsiviilkuberner 5. augustist 1906 kuni 30. juunini 1909, kammerhärra (1908) ja Tallinn-Haapsalu rahukogu aukohtunik.Erik-Amburger-Datenbank: Giers Aleksandr Nikolaevič

Perekond
Ta oli Venemaa välisministri Nicholas de Giersi (1820–1895) ja Olga Cantacuzène (1830–1903) poeg, Radziwiłłówi postimeistri Karl Ferdinand Giersi (1777–1835) ja Anna von Lütke (Friedrich Benjamin von Lütke õde) pojapoeg ning diplomaadi ja saadiku Michael Giersi (1856–1932) vend. 

Ta oli abielus Olga Mihhailovna Šidlovskajaga (sünd. 1865).

Aastatel 1912–1915 oli tema samanimeline sugulane Alexander Giers (sünd. 1850) Balkani sõdade aegne Venemaa saadik Montenegros.

Viited

Kategooria:Venemaa keisririigi poliitikud
Kategooria:Vene Eestimaa kubermangu koosseis
Kategooria:Sündinud 1861
Kategooria:Surnud 1920